b"\n_START_ARTICLE_\nUnions civils a l'Uruguai\n_START_PARAGRAPH_\nLes unions civils a l'Uruguai han estat legals per a parelles del mateix sexe des de l'1 de gener de 2008. Amb la formaci\xc3\xb3 d'aquesta legislaci\xc3\xb3, l'Uruguai es va convertir en el primer pa\xc3\xads d'Am\xc3\xa8rica Llatina que ha aprovat, a nivell nacional, el reconeixement oficial d'unions entre persones del mateix sexe, tot i que sense dret a l'adopci\xc3\xb3 de menors, ni d'altres garanties que comparteixen els matrimonis heterosexuals._NEWLINE_Per entrar en una uni\xc3\xb3 civil, una parella ha de compartir una resid\xc3\xa8ncia per no menys de cinc anys. Segons la llei, les parelles en una uni\xc3\xb3 civil uruguaiana tenen la majoria dels drets i beneficis que els d'un matrimoni heterosexual. Aquests inclouen drets d'her\xc3\xa8ncia, impostos, poder notarial i beneficis de salut i d'asseguran\xc3\xa7a, per\xc3\xb2 no d'adopci\xc3\xb3 de menors. _NEWLINE_La senadora Margarita Percovich va escriure la llei el 2007 i va ser aprovada per les dues cambres de l'Assemblea General de l'Uruguai el mateix any. El president uruguai\xc3\xa0, Tabar\xc3\xa9 V\xc3\xa1zquez, la va promulgar el 27 de desembre del 2007 i la llei va entrar en vig\xc3\xa8ncia l'1 de gener.\n_START_SECTION_\nMatrimoni homosexual\n_START_PARAGRAPH_\nEl 25 de maig de 2009 la senadora Percovich va anunciar que si el Front Ampli guany\xc3\xa9s les eleccions presidencials d'aquell any, introduiria un projecte de llei amb l'objectiu de permetre unions matrimonials sense distinci\xc3\xb3 de sexe. L'octubre del mateix any el Front Ampli va guanyar les eleccions amb majoria absoluta a les dues cambres, i Jos\xc3\xa9 Mujica, el candidat del Front Ampli, va ser elegit president en obtenir m\xc3\xa9s vots a la segona volta._NEWLINE_El juliol de 2010, _NEWLINE_legisladors de l'oficialista Front Ampli van anunciar que promouran un projecte de llei per habilitar el matrimoni homosexual."